NaiveNeuron/SloPal huggingface dataset:
Bugár, Béla, podpredseda NR SR (2019-06-26):
Prezentujme sa a hlasujme. (Hlasovanie.) Prítomných 135 poslancov, za 54, proti 5, zdržalo sa 74 poslancov, 2 nehlasovali. Konštatujem, že návrh nebol schválený. Chcem vás informovať, vážené pani poslankyne, páni poslanci, že vláda Slovenskej republiky doručila Národnej rade návrh na voľbu predsedu Úradu na ochranu oznamovateľov protispoločenskej činnosti (tlač 1558), a preto v mene troch klubov vládnej koalície podávam návrh na zaradenie tohto nového bodu do programu 46. schôdze. A to tak, aby sme ho prerokovali dnes, teda v stredu o 16.00 hodine s tým, že hlasovanie potom by sme, lebo to je tajná voľba, by sme vykonali o 17.00 hodine. Je všeobecný súhlas? (Súhlasné reakcie z pléna.) Áno, ďakujem pekne. A tak isto vláda doručila Národnej rade návrh vlády na skrátené legislatívne konanie o návrhu novely zákona č. 181/2014 Z. z. o volebnej kampani (tlač 1560). Návrh zákona je pod tlačou 1559. Preto tak isto v mene troch poslaneckých klubov vládnej koalície podávam návrh na zaradenie týchto nových bodov do programu 46. schôdze. A to tak, že návrh vlády by sme prerokovali dnes, a to tak, že o 14.00 hodine a hneď by sme hlasovali. To je, samozrejme, návrh na skrátené konanie. Keď o 14.00 hodine by sme to prerokovali, hneď by sme hlasovali a potom by bolo prvé čítanie a potom ide samozrejme návrh do jednotlivých výborov. Je všeobecný súhlas? (Nesúhlasné reakcie z pléna.) Nie. Prezentujme sa a hlasujme. (Hlasovanie.) Prítomných 135, za 82, proti 49, zdržali sa 3, 1 nehlasoval. Návrh sme zaradili. Ešte vás chcem informovať, že štvrtok, to znamená zajtra, tak ako sme ráno hovorili, začneme prvým bodom, a to školským zákonom, to je bod 50, tlač 1468, a po prerokovaní tohto bodu budeme pokračovať ďalším bodom, a to je 96. bod, tlač 101, správy a návrhy na prijatie uznesenia. Ďakujem pekne. Vyhlasujem prestávku. Pred prestávkou, procedurálny návrh, pán poslanec Madej.
Jurinová, Erika, podpredsedníčka NR SR (2012-06-29):
Ďakujeme. Pán poslanec Martvoň.
Mihál, Jozef, poslanec NR SR (2014-06-06):
Ďakujem za slovo. Tento návrh je na jednej strane pekný, pretože posilňuje solidaritu v rámci rodiny, respektíve nie ani tak solidaritu v rámci rodiny, pretože to je vlastne z môjho pohľadu automatická vec, že keď som v produktívnom veku a moji rodičia sú už starí a nepracujú, sú na dôchodku, že ich podporím aj bez toho, že by mi to ukladal nejaký zákon. To na to žiadny zákon nepotrebujem. Ale ak takýmto zákonom, ktorý je tu navrhnutý, vlastne má byť zvýhodnený rodič, ktorý má deti v produktívnom veku, tak chcem teda upozorniť, že je množstvo ľudí v staršom veku, ktorí deti nemajú a ktorí by si takúto výhodu využiť jednoducho nemohli a boli by z tohto pohľadu diskriminovaní. Deti nemajú z rôznych dôvodov. Jednoducho sú ženy, ktoré sú jednoducho neplodné, dieťa nemajú, ani keby chceli. Sú rodičia, ktorým, žiaľ, deti zomreli v mladšom veku. Stávajú sa rôzne tragédie. A sú aj osoby sexuálne orientované na rovnaké pohlavie, ktorí jednoducho z tohto dôvodu deti nemajú a tí sú takisto potom znevýhodnení, keby sa takýto zákon prijal. V našom prvom dôchodkovom pilieri je jednoducho zavedená medzigeneračná solidarita a to platí a to je dobré a nemyslím si, že zavedenie takéhoto zákona by zásadným spôsobom pomohlo, skôr by len zvýšilo rozdiely medzi tými rodinami, kde tie deti majú a tými rodinami, kde, ako som už povedal, z najrôznejších dôvodov deti nie sú, kde sú tie rodiny bezdetné. A opakujem ešte raz, ja ako syn, ktorý má žijúcich rodičov, sa o tých svojich rodičov starám a pomáham im aj bez toho, že by mi to musel nariaďovať nejaký špeciálny zákon.
Petrík, Simona, poslankyňa NR SR (2018-06-19):
Áno, ďakujem veľmi pekne kolegovi Mihálovi aj za celú tú genézu. Mne to tiež veľmi veľa dalo. Takže vďaka, Jozef. Ja len ešte poviem k tej materskej, teraz na záver čo si hovoril. Naozaj vláda Roberta Fica sa naozaj sa snaží ukázať, ako jej veľmi ide o rodiny práve tým, že zaviedli tých 75 % z vymeriavacieho základu pre materskú, čo je naozaj fajn, ale práve tá nespravodlivosť je v tom, že živnostníčky na túto materskú nedosiahnu. Toto je celý problém. Preto aj som prišla s týmto návrhom, že teda máme tu ako keby dve kategórie žien a práve tá druhá kategória je v tomto diskriminovaná, že aj keď chce, presne ako povedal Jozef, a chce si priplatiť, skrátka nemá tú možnosť. Takže tento návrh rieši práve túto nerovnosť. Ďakujem.
Paška, Pavol, predseda NR SR (2012-10-17):
Hlasujeme. (Hlasovanie.) 143 prítomných, všetci boli za. Návrh sme schválili.
Bobík, Jozef, poslanec NR SR (2015-07-01):
Ďakujem za slovo. No ani by som možno nereagoval, ale keď pán predkladateľ použil niektoré argumenty, tak som si spomenul na vlastnú manželku, ktorá tiež často o mne vie to, čo ani ja neviem alebo čo si myslím. Takže z toho pohľadu aj pán kolega použil argument, o ktorom nemôže vedieť, či je pravdivý, ale použil ho. Chcem potvrdiť to, že my sme spolu rozprávali niekoľkokrát a aj sme sa vážne zaoberali myšlienkou, že podporíme návrh, aby sa ten limit z 1 000 eur zvýšil na 5 000. Ale keďže ako tu už správne bolo povedané, KDH má poslancov, starostov, primátorov, či prípadne aj poslancov vyšších územných celkov, tak, pochopiteľne, sme sa radili v prvom rade aj s nimi. A asi pred týždňom bolo jedno stretnutie, kde sa tá štruktúra, ktorá zastupuje samosprávu KDH. A vyšiel z toho návrh, že vychádzajúc zo skúseností aj na okolí, mimo Slovenska je ten návrh nad limit 5 000 lepší ako terajší, ale teda vychádzajúc z tých okolitých skúseností podľa nášho názoru by bolo ešte lepšie, ak by sa hranica pre elektronické trhovisko posunula na úroveň 10 000 eur. Samozrejme, je to záležitosť, ktorá sa môže vnímať tak alebo onak, čiže niekto môže tvrdiť, že 5 000 je málo, a niekto povie, že 10 000 je dosť. Čiže na to neexistujú nejaké exaktné princípy, že čo je čo, ako má byť. Je to jednoducho názor väčšiny. Takže my zatiaľ predstavujeme myšlienku, že tých 10 000 je správnych.
Grendel, Gábor, podpredseda NR SR (2021-03-17):
Vážené panie poslankyne, vážení páni poslanci, budeme pokračovať v prerušenej schôdzi Národnej rady. Pani poslankyňa Drábiková, s procedurálnym návrhom nech sa páči.
Puci, Róbert, poslanec NR SR (2014-05-28):
Ďakujem pekne. Vážená pani predsedajúca, pán minister, kolegyne, kolegovia, predseda Národnej rady Slovenskej republiky rozhodnutím č. 1038 z 23. mája 2014 pridelil návrh vlády Slovenskej republiky na skrátené legislatívne konanie o vládnom návrhu zákona, ktorým sa dopĺňa zákon č. 569/2007 Z. z. o geologických prácach v znení neskorších predpisov a ktorým sa menia a dopĺňajú niektoré zákony, tlač 1036, na prerokovanie Výboru Národnej rady Slovenskej republiky pre pôdohospodárstvo a životné prostredie v termíne do začiatku rokovania schôdze Národnej rady Slovenskej republiky o tomto bode programu. Výbor Národnej rady Slovenskej republiky pre pôdohospodárstvo a životné prostredie návrh vlády na skrátené legislatívne konanie prerokoval na svojej 43. schôdzi dňa 27. mája 2014. Výbor uznesením č. 257 z 27. mája 2014 súhlasil s návrhom vlády na skrátené legislatívne konanie o vládnom návrhu zákona, ktorým sa dopĺňa zákon č. 569/2007 Z. z. o geologických prácach v znení neskorších predpisov a ktorým sa menia a dopĺňajú niektoré zákony. Výbor odporúča Národnej rade Slovenskej republiky vysloviť súhlas s prerokovaním vládneho návrhu zákona, ktorým sa dopĺňa zákon č. 569/2007 Z. z. v skrátenom legislatívnom konaní s tým, že prvé, druhé a tretie čítanie sa uskutoční na 35. schôdzi Národnej rady Slovenskej republiky. Pani predsedajúca, skončil som. Otvorte, prosím, rozpravu.
Laššáková, Jana, podpredsedníčka NR SR (2014-12-04):
Na vystúpenie pána poslanca 9 faktických poznámok, páni poslanci Brocka, Kvasnička, Hlina, Bublavý, Přidal, Šípošová, Galko, Kuffa, Hraško. Končím možnosť prihlásiť sa s faktickými poznámkami. Nech sa páči, pán poslanec Brocka.
Kresák, Peter, poslanec NR SR (2018-10-23):
Ďakujem pekne za slovo. Nie som priateľ pejoratívnych výrazov, preto nebudem ani takéto používať. Mrzí ma, že odzneli v jednotlivých faktických poznámkach. Takisto si myslím, že adresovať výčitky na pána ministra v súvislosti s návrhom, ktorý predložil kolega Madej, tiež neni veľmi seriózne. Ale chcem reagovať priamo na predrečníčku, alebo teda na rečníčku, na pani Žitňanskú. Musím povedať, že ako človeka, ktorý sa zaoberá výukou ústavného práva špeciálne desiatky rokov, ma veľmi oslovila tá jej myšlienka, o ktorej som ani v prvom momente sám nerozmýšľal, za čo sa hanbím, a to je vlastne tá úloha ústavy ako spoločenskej zmluvy. Je to vlastne základný zákon tohto štátu a spoločnosti. Je to niečo, na čo by tá spoločnosť mala byť hrdá. A tá spoločnosť, lebo v pléne, to musím tak povedať, neni priestor na odbornú diskusiu, plénum na to nie je, tá spoločnosť si nezaslúži, aby sme my, ktorí nie sme nositelia tej pôvodnej moci, my ju máme iba dočasne v rukách, aby sme my to dočasno zneužívali takýmto spôsobom, že vlastne vstúpime brutálne do základného zákona v priebehu niekoľkých hodín bez možnosti odborne diskutovať. Nepatrí nám to. A preto môžem iba veľmi pokorne požiadať o to, aby sme rozmýšľali, ako budeme hlasovať v tejto súvislosti. Skutočne padlo veľa dobrých otázok, praktických otázok, na ktoré nemáme odpoveď, najmä s tými dvojičkami. Mohli by sme ešte nastoliť veľa ďalších otázok, na ktoré sa veľmi ťažko hľadajú odpovede. Možno iba jedna výčitka k Lucii. Ten návrh sa znova zmenil dnes, predsedu a podpredsedu už nebude voliť plénum, ako to bolo ešte včera, ale dnes podľa toho návrhu ho bude voliť plénum Ústavného súdu, čiže nie Národná rada. Ale pravdou je, že vlastne nedá sa odvolať okrem disciplinárneho priestupku ani jeden z nich. Len otázka je filozoficky, či je to správne. Zažili sme to, keď dvanásť rokov riadil ten súd jeden človek ako predseda a jeden človek ako podpredseda. A vieme, že tí majú veľmi silnú moc. A neni správne, aby podľa môjho názoru, aby ju vykonávali celých 12 rokov... (Prerušenie vystúpenia časomerom.)
Jarjabek, Dušan, poslanec NR SR (2021-05-10):
Ďakujem za slovo, pán predsedajúci. Pán kolega Riško Takáč, chcem ti poďakovať za tie fakty, aj za tú faktografiu, ktorú si teda povedal, aj za všetky tie, tie nespochybniteľné veci v tvojom príhovore. Avšak ja by som doplnil len jednu vec v súvislosti s tým, čo si hovoril. No, nielen opozícia je tá, ktorá vyzýva pani ministerku, aby odstúpila. Ale predsa, veď to boli medializované informácie, každý o tom vie. Minister financií Matovič a predseda poslaneckého klubu OĽANO Michal Šipoš vám, pani ministerka, povedali, aby ste, aby ste voči sebe vyvodili politickú zodpovednosť, mysliac tým, samozrejme, aby ste odstúpili z vašej funkcie a v tejto chvíli sme tu už vôbec nemuseli sedieť, nemuseli sme tu prať doslova a do písmena špinavé prádlo, ktoré nikomu to nie je príjemné preto, lebo spomíname tuná veci, za ktoré by sme sa niektorí asi museli hanbiť. A v tejto chvíli je to všetko, skutočne všetko pod vaším kepienkom a vy ste za to zodpovedná. My sme tu nemuseli sedieť, keby ste boli poslúchli Matoviča a šéfa OĽANO. Nie je náhodou, že v tejto chvíli oľanáci takýmto spôsobom vás obhajujú. Nie náhodou, že na našom výbore pre kultúru a médiá nikto nehlasoval vo váš prospech. To sú všetko fakty, ktoré hovoria proti vám, ale vy jednoducho tvrdohlavo sedíte na svojom mieste namiesto toho, aby ste skutočne zvážili svoje postoje v tejto veci, aby ste si priznali vinu, aby ste sa ospravedlnili za toto všetko, čo sa stalo možno aj nie vaším pričinením, ale tá politická zodpovednosť je tu zrejmá. Za iné veci odstupovali mnohí ministri. A vy tuná tvrdohlavo a tvrdohlavo sedíte na tomto mieste a oponujete takým spôsobom, že... (Prerušenie vystúpenia časomerom.)
P. Paška, predseda NR SR: (2008-07-02):
(Hlasovanie.) 138 prítomných, 137 za, 1 nehlasoval. Tieto body sme schválili.
Bugár, Béla, podpredseda NR SR (2018-05-15):
Prezentujme sa a hlasujme. (Hlasovanie.) Prítomných 143, za 46, proti 38, zdržalo sa 59 poslancov. Návrh nebol schválený. Nech sa páči.
Petrík, Simona, poslankyňa NR SR (2024-01-09):
Ďakujem pekne. Ďakujem vám, kolega, za ľudský a tvrdo úprimný príspevok do diskusie, ktorú tu vedieme od včera. Budem teda tvrdo úprimná aj ja. Budem sa asi opakovať s kolegom Hargašom, reakcií koalície na túto rozpravu je naozaj ako šafranu, jedno vystúpenie ministra, jedna faktická od poslanca Muňka a potom napríklad aj tá, ktorú som si vypočula včera z úst predsedu klubu strany SMER pána Richtera v relácii Téma v TA3, kde sme boli spoločne hosťami. Všetky sú arogantné a všetky hovoria jedno: my sme koalícia, my tu teraz vládneme, absolútne nám nezáleží na tom, čo hovorí opozícia alebo čo hovorí odborná verejnosť, alebo ľudia v uliciach, my máme moc a budeme si robiť, čo chceme a kedy chceme. Preto som naozaj rada, kolega Bužo, že ste veľmi ľudsky odkryl, o čo tejto vláde ide a aké to bude mať následky, keď si schváli svoj promafiánsky balíček. Páči sa mi, ako ste sa, kolega, ako ste, kolega, apelovali na morálku a charakter koaličných poslancov. Možno je to naivné, pretože oni vedia, prečo sa nikdy nevzoprú týmto zlým, škodlivým zmenám, ktoré sa ich šéfovia na ministerstve spravodlivosti a na úrade vlády chystajú robiť. Nevzoprú sa, lebo im ide buď o teplé miestečká, alebo o teplé miestečká pre ich rodinných príslušníkov po celom Slovensku, alebo si jednoducho potrebujú zachrániť vlastné zadky, lebo majú na rováši a potrebujú sa niekde schovať, prípadne zabetónovať. A vedia, že teraz je tá šanca, ktorá sa už nemusí opakovať. Tak sú a budú ticho šúchať nohami a čušať. My ale čušať nebudeme a budeme vám to práve tu v rozprave stále opakovať tak, ako to urobil aj kolega Bužo. (Potlesk.)
Bugár, Béla, podpredseda NR SR (2011-06-28):
Ďakujem, pán minister. Vážené panie poslankyne, páni poslanci, ďalším bodom by malo byť prvé čítanie o návrhu poslancov Petra Kažimíra, Jána Počiatka a Branislava Ondruša na vydanie novely zákona o starobnom dôchodkovom sporení (tlač 413). Preto sa pýtam, či je všeobecný súhlas, aby sme zlúčili rozpravu k týmto dvom bodom? Áno. Ďakujem pekne. Takže teraz dávam slovo pánovi poslancovi Počiatkovi, aby poslanecký návrh zákona uviedol. Je to tlač 413. (Rokovanie o návrhu poslancov Národnej rady Slovenskej republiky Petra Kažimíra, Jána Počiatka a Branislava Ondruša na vydanie zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a o zmene a doplnení zákona č. 461/2003 Z. z. o sociálnom poistení v znení neskorších predpisov , tlač 413.)
M. Číž, podpredseda NR SR: (2007-06-19):
Slovo má pán poslanec Dzurinda.
Grendel, Gábor, podpredseda NR SR (2021-05-11):
V rozprave teraz vystúpi pán poslanec Suja ako prvý písomne prihlásený.
Danko, Andrej, predseda NR SR (2016-06-14):
Ďakujem, pán poslanec. Vyčerpali sme zoznam poslancov, rečníkov prihlásených do rozpravy písomne. Poprosím, pýtam sa, či sa niekto chce prihlásiť do rozpravy ústne. Pán poslanec, procedurálny alebo rozprava? Rozprava. Poprosím, uzatváram možnosť prihlásenia do rozpravy. Prihlásil sa len pán poslanec Ondrej Dostál. Nech sa páči.
P. Paška, predseda NR SR: (2009-09-11):
(Hlasovanie.) 125 prítomných, 85 bolo za, 40 sa zdržalo. Návrh sme schválili. Sme v treťom čítaní. Otváram rozpravu. Pýtam sa, či chce niekto vystúpiť. Nie. Vyhlasujem rozpravu za skončenú.
Figeľ, Ján, podpredseda NR SR (2014-11-10):
Nech sa páči, Mikuláš Huba.
Pellegrini, Peter, predseda NR SR (2015-09-22):
Prezentujme sa a hlasujme o bodoch 9 a 12 (Hlasovanie.) Prítomných 131 poslancov, za hlasovalo 38, proti bolo 15, zdržalo sa 77 poslancov, nehlasoval 1. Tieto body sme neschválili.
Bugár, Béla, podpredseda NR SR (2017-06-14):
Prezentujme sa a hlasujme. Hlasujeme o bodoch 1 a 2 zo spoločnej správy s odporúčaním gestorského výboru schváliť. (Hlasovanie.) Prítomných 135 poslancov, za 113, zdržalo sa 22 poslancov. Konštatujem, že tieto body sme schválili.
Sulík, Richard, poslanec NR SR (2014-02-06):
Ďakujem pekne. Pani predsedajúca, procedurálny návrh pokiaľ by bolo umožnené ho predniesť, tak ja nepoznám taký zákon alebo taký paragraf, ktorý by zakazoval dať hlasovať teraz o tom, že prerušíme bod programu, ktorý je momentálne prerušený, že v ňom budeme pokračovať v utorok o 14.00 hodine. Ja nepoznám také pravidlo, ktoré by tomuto bránilo. Je tu niekto, kto si myslí, že nesmieme hlasovať o tom, že budeme v prerušenom bode (správa ministra zahraničných vecí) pokračovať v utorok o 14.00 hodine, v čom budeme pokračovať tak či tak? Veď ide len o to, či tí, ktorí sa chcú prihlásiť do rozpravy, musia tu kvargliť teraz do 19.00 hodiny. Veď len o to ide, hej, o nič iné nejde. Dajte, prosím vás, hlasovať. Ja nepoznám také pravidlo, ktoré by bránilo o tom dať hlasovať.
B. Bugár, podpredseda NR SR: (2006-03-15):
(Hlasovanie.) Prítomných je 120 poslancov, za 68, proti 10, zdržalo sa 42. Konštatujem, že vládny návrh zákona sme schválili. Teraz prosím pána poslanca Jozefa Mikuša, aby uviedol hlasovania k vládnemu návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 1417).
Hrnčiar, Andrej, podpredseda NR SR (2017-04-06):
Šesť faktických poznámok na vystúpenie pána poslanca. Končím možnosť nahlásiť sa s faktickými poznámkami. Nech sa, páči pán poslanec Poliačik.
Hraško, Igor, poslanec NR SR (2014-09-24):
Ďakujem pekne za slovo. Pán kolega Číž, začali ste hovoriť tak pomerne pokojne, ale ja som hovoril, že ono to ešte bude gradovať, preto som aj vybehol do rokovacej sály a nesklamali ste tak ako vždy. Z toho vášho prejavu vyplýva niekoľko vecí, je úplne jasný váš záujem. Hovorili ste o tom, aby ľudia volili skúsených politikov, to znamená, že skúsený je ten, ktorý je aj v komunále aj vo VÚC-ke, aj v parlamente, aj v podstate napchatý všade. Ale teraz je otázne, skúsenosť je v čom? Je to v kšeftovaní alebo v obchádzaní zákonov, alebo v napomáhaní rozkrádaniu? Tak takto si to ja nepredstavujem, že tak toto by mal byť skúsený politik. A okrem toho aj tí noví sa môžu naučiť skúsenostiam aj v komunálnej politike aj v inej politike, pretože to nie je absolútne žiadny problém. Hovorili ste aj o tom, kedy treba predkladať zákony, či to má byť pred voľbami. Pred ktorými voľbami to má byť? Stále sme pred nejakými voľbami. Akonáhle sa skončia jedny voľby, tak už sme pred ďalšími voľbami, pričom to je jedno, či sú parlamentné, komunálne, VÚC-karske, europarlamentné alebo a tak ďalej. Pozrite sa, od začiatku 6. volebného obdobia koľko zákonov a ktoré zákony sme predkladali. A tie zákony len pribúdajú, pretože stále nachádzame nové a nové problémy, ktoré ešte nie sú doriešené a ktoré by mali pomôcť našim občanom, nie nám, nie politikom, ale občanom. Ale toto vám asi nič nehovorí. Takže oni len pribúdajú. Preto má teraz opozícia viacej zákonov predložených ako vláda. A vy hovoríte o spolupráci? Áno, mali sme si možnosť ju vyskúšať. To, čo sa vám páči, si presadíte, ale musí to byť pod vašou hlavičkou, a čo sa vám nepáči alebo sa vám nehodí, to prejde bez vášho povšimnutia. Toto je tá vaša spolupráca, toto je tá vaša diskusia, o ktorej stále hovoríte. Hovorím, zažil som ju viackrát. Na to, čo sa vám páči, poviete si: „Áno, ale musí to byť pod nami.“ A to, čo sa vám nepáči, to jednoducho neprejde. To nie je diskusia, to je mocenské presadzovanie si toho, čo vám vyhovuje a čo sa vám hodí. To nie je žiadna diskusia. Ja si to takto nepredstavujem. Nikde sa to tak nerobí. Ale vy si to takto predstavujete. A vy to máte takto zafixované. A takto to u vás funguje, žiaľ, zle.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 142 poslancov, za 92, pardon, za žiadny, proti 92, zdržalo sa 49, 1 nehlasoval. Uvedený návrh sme neschválili.
Paška, Pavol, predseda NR SR (2014-06-04):
Pán spravodajca, musíme odsúhlasiť, že prerokujeme návrh zákona v treťom čítaní ihneď. Takže dávate návrh, aby sme... (Reakcie z pléna.) Nebol schválený žiadny pozmeňujúci návrh, ospravedlňujem sa. Sme v treťom čítaní . Otváram rozpravu. Poprosím technikov, aby zrušili ten screen. Pán poslanec Lipšic, hlásite sa do rozpravy v treťom čítaní? (Reakcia z pléna.) Nie. Vyhlasujem rozpravu za skončenú. Budeme hlasovať.
Hrnčiar, Andrej, podpredseda NR SR (2017-09-07):
Pán poslanec Jakab, chcete sa poďakovať pánovi ministrovi za odpoveď? Tak musíte sa prihlásiť.
Fecko, Martin, poslanec NR SR (2017-02-03):
Ďakujem pekne. Ďakujem pekne, pani kolegyňa, za reakciu. Musím povedať, áno, však musím s tebou vo väčšine súhlasiť, že, áno, je to tak. Ale následne poviem, pokiaľ ich naučíme, ako sa majú správať k tejto pôde, to je cez výkon, ešte raz hovorím, to je cez ten výkon, aplikácia zákona v praxi. To znamená, ja som sa opýtal minule pána ministra Jahnátka, koľko dal pokút za zaburinenosť a neobrábanie pôdy. Odpoveď som do dneska nedostal. A to je o tom. To znamená, že mne to jedno, dobre, nech tu bude. Ale tak by som povedal, že v súčasnosti pôda sa hájila, pre pôdu sa viedli vojny z histórie. A ja musím povedať, že momentálne ja sa bojím, aby nám tu nehrozilo to, že keď tu niekto príde a si povie, že toto je moja svätá zem, lebo som vlastníkom, toto je moja svätá zem, lebo som vlastníkom, opakujem ešte raz, a to som počul z úst tu na Slovensku už určitých ľudí, aby sme nemali s tým problém, keď sa to navýši, a budeme zisťovať ako vo Francúzsko a v ďalších mestách, kde majú problém vstúpiť do určitých častí. A ešte raz budem opakovať a budem to opakovať stále, nechcem byť radikál, ale tu musím hájiť našu zem a našich občanov, ktorí tu budú. A pokiaľ budú dodržiavať to, že bude mať, napríklad desať rokov mať trvalý pobyt a bude na nej podnikať, nech sa páči, tak je to v zákone. Ale nemôže tu prísť proste hocikto a si povie, že to tu skúpi a potom si to vyhlási za vlastné územie. Lebo my to berieme, demokracia je veľmi široký pojem, áno, dovoľujeme, poďte, príďte, vezmite. Veľký problém máme v tom, že naši vlastníci sú sociálne odkázaní v mnohých prípadoch. To nie sú milionári, to nie sú veľkostatkári, to sú obyčajní ľudia, ktorí majú minimálny dôchodok, a mnohí ľudia, keď im niekto príde za nimi, predajú tú pôdu, lebo nemajú ani na vlastný pohreb, tak vám to poviem. Sme vo veľmi zlej situácii, a preto ja budem ochraňovať, aby to mali naši občania naďalej.
Novotný, Viliam, poslanec NR SR (2014-05-13):
Chcem ti poďakovať, pán poslanec, za tvoje vystúpenie. Aj za to, že si možno znovu trošku viacej poodhalil o pozadí tohto návrhu zákona, o ktorom dnes rokujeme v Národnej rade. Myslím si, že si veľmi presne pomenoval tú skutočnosť, že bol trošku takým ideologickým, vlasteneckým a emočným krytím marketingovým tohto zákona o tom, že ide o slovenskú pôdu, ktorú nedovolíme rozpredať, chceme chrániť našu vlasť, chceme chrániť pôdu pre slovenských občanov, čo je naozaj silné a každý niekde v podvedomí s tým vieme súhlasiť a chceli by sme, aby sme slovenskú pôdu zachovali pre slovenských občanov, pre naše deti, pre naše vnúčatá. Tak pod rúškom tohto marketingového krytia sa tu pripravuje pomerne hrubé porušenie vlastníckych práv, vlastníckych práv, ktoré máme garantované v ústave. Vlastníckych práv, ktoré, ak pripustíme ich výrazné obmedzovanie a okliešťovanie pri pôde, pri tomto výrobnom prostriedku, tak za chvíľu sa to naozaj môže preniesť, ty si to možno trošku pritiahol za vlasy, na byty, ale naozaj sa to môže rozšíriť aj na iné výrobné prostriedky alebo iné statky, ktoré v tejto krajine máme. A odhalil si podľa mňa a pomenoval veľmi presne aj to, že naozaj sa tu má vytvoriť prostredníctvom tohto zákona nejaký numerus clausus skupiny ľudí, ktorí sa k tejto pôde budú vedieť dostať, nazvime ich veľkostatkári, ktorí to dnes majú väčšinou v nájme túto pôdu, ale potom túto pôdu budú oni vo veľkom predávať do zahraničia, ak sa tak rozhodnú. Čiže sme v situácii, ktorú sme už raz v 90. rokoch prežili pri Mečiarovej privatizácii.
Frešo, Pavol, poslanec NR SR (2014-11-09):
Ďakujem veľmi pekne. Pán predseda, veľmi pekne poprosím, keby aspoň jemne ste dokázali pána poslanca Blahu upozorniť, že k jedným takým najmenej vychovaným spôsobom, ako vie niekoho napádať, je komoliť príslušné meno. Naozaj keď už to teda nemá v rámci svojho základného vzdelania, no tak vás poprosím, aby ste mu to tlmočili, aby sme naozaj dodržali to, po čom aj vy opakovane voláte, aby táto Národná rada mala patričnú vážnosť, aby ju takýmto spôsobom nezhadzoval. Ďakujem veľmi pekne.
Mizík, Stanislav, poslanec NR SR (2021-05-03):
Ďakujem za slovo. Ďakujem ti, Martin, za tvoj prejav. Nerád zvyknem robiť ďakovačky a klaňačky po určitom prejave, ale tento raz to urobím. Presne a tebe typicky odborne si sa vyjadril k téme a dovolím si ťa doplniť. Konflikty už pomaly začínajú. Jedni chcú zvýšiť DPH, druhí nie. A jeden konflikt alebo séria konfliktov sa blíži so stopercentnou istotou k sto percentám. Máme na jednej strane pušný prach zložený z dusičnanov, síry a drevného uhlia a meter od neho horiacu zápalku. No a dilema už len znie, že kto bude zápalka a kto bude pušný prach? Sulík? Matovič? Bude Sulík zápalka? Bude Matovič zápalka? Čoskoro sa dozvieme, čo bude v ďalšom dieli nikdy nekončiacej slovenskej telenovely. Ďakujem za slovo.
Gaborčáková, Soňa, poslankyňa NR SR (2017-12-12):
Ďakujem za slovo. Vážený pán predsedajúci, kolegovia a kolegyne, v rozprave nevystúpil žiaden poslanec. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2018-11-30):
Ďakujem. Vážené panie poslankyne, páni poslanci, ešte predtým, čo by som odovzdal slovo pani poslankyni Pčolinskej, chcem vás informovať, že pán poslanec Kondrót zobral späť procedurálny návrh. Viete, že v rozprave podal procedurálny návrh ohľadne zákona č. 289/2001 Z. z. o používaní elektronickej registračnej pokladnice, tlač 1129, aby sa to vrátilo na opätovné prerokovanie do výborov. Nakoľko to zobral späť, to znamená, že výbory o tom nebudú rokovať. Potom niekedy budúci týždeň sa vrátime k prerušenej rozprave, aby ste mali informáciu. Takže pani poslankyňa Pčolinská, nech sa páči, máte slovo. (Reakcie z pléna.) Ak bol všeobecný súhlas, tak musíme znovu všeobecný súhlas dať. Ja som tu vtedy nebol, takže. (Reakcie z pléna.) No tak potom všeobecný súhlas, alebo hlasovanie budúci týždeň. Pani poslankyňa, nech sa páči, máte slovo.
P. Paška, predseda NR SR: (2009-06-16):
(Hlasovanie.) 135 prítomných, 81 za, 52 sa zdržalo, 2 nehlasovali. Pripomienku sme schválili.
Hlina, Alojz, poslanec NR SR (2014-07-02):
Ďakujem veľmi pekne. Ináč to je malebné, lebo ak si niekto všimol, tak minister vlády nadáva opozičnému poslancovi v parlamente do tupcov. Prísne vzaté, pán minister, vy ste tu dvakrát dokonca povedali, že som tupec. No a nadáva. Predseda parlamentu ho neohriakol. No však tak si tu my žijeme. Ja som v mojom vystúpení povedal, že buď ste mimoriadne odvážny, alebo ste blbec. Ja som nepovedal, že ním ste. Možno na konci to poviem, lebo sa hovorí, akú dostaneš, takú vráť, lebo v tom vašom vystúpení ste si v ničom neobhájili nič. Prosím vás pekne, SMER, sociálny SMER ide predať vodu za tretinu toho, za čo ju ľudia platia v svojich domácnostiach. To je pravda. Ste to tu splietali o 0,03. Pozrite si faktúru. Síce vy nevnímate, že ju máte, ale k ľuďom príde faktúra, kde je za kubík vodného napísané 1,3, približne. Vy za tých 40 centov idete predávať vodu. Prosím vás, to, čo ste vy tu splietali o 0,03, to ja presne viem. Ale ľudia nemajú v tej faktúre, ktorá im príde z vodárenskej spoločnosti, že zaplaťte 0,03 a zostatok mínus 1,3. Ak chcete, zaplaťte, keď nechcete, nezaplaťte to, je to dobrovoľné, prosím vás, tam je faktúra. Ľudia to vnímajú, koľko majú zaplatiť. Tým, z čoho je nagenerovaná tá suma, sa trápte vy. Nagenerovaná je z toho, že politikom nezáleží na ľuďoch. Preto je tak nagenerovaná, ako je. A to je pravdou. A to nezmeníte. A môžete mi nadávať do tupcov od rána do večera, kľudne si to ešte aj zopakujte, ale pravdou je, že idete predávať vodu za tretinu toho, za čo ju predávate domácnostiam, ľuďom tejto krajiny. A ľuďom treba povedať pravdu, taká je pravda.
P. Hrušovský, predseda NR SR: (2005-06-23):
(Hlasovanie.) 144 prítomných, 143 za, 1 nehlasoval. Národná rada Slovenskej republiky vládny návrh zákona schválila. Prosím pána poslanca Mikuša, aby z poverenia výboru pre financie, rozpočet a menu predložil návrhy hlasovaní k vládnemu návrhu zákona o sprostredkovaní poistenia a sprostredkovaní zaistenia a o zmene a doplnení niektorých zákonov (tlač 1100). Poradové číslo návrhu je 38. Nech sa páči, pán poslanec Mikuš.
Sloboda, Radovan, poslanec NR SR (2020-06-04):
Ďakujem za slovo, pán predseda. Vážené pani poslankyne, páni poslanci, vážení prítomní, zo spoločnej správy nevyplývajú žiadne pozmeňujúce a doplňujúce návrhy a ani z rozpravy nevyplynuli žiadne návrhy. Návrh zákona prerokúvame v skrátenom legislatívnom konaní. V súlade s rokovacím poriadkom sme v treťom čítaní. Prosím, pán predsedajúci, otvorte rozpravu v treťom čítaní.
Žitňanská, Lucia, poslankyňa NR SR (2013-12-06):
Pán Sulík, hovorili ste o tunelovaní SPP a hovorili ste o tom, ako v zásade v precenení majetku sa vytvára ako keby účtovný zisk, ktorý sa potom môže účtovne rozdeliť len na to, aby naň bolo si treba požičať. My sme tu mali pred mesiacom v druhom čítaní novelu Obchodného zákonníka, kde tie pravidlá na to, aké všetky vlastné zdroje sa môžu použiť na rozdelenie zisku, sa vlastne uvoľnili, všetky vlastné zdroje. To znamená, dnes je úplne bezpochyby aj podľa nášho Obchodného zákonníka, že akékoľvek vlastné zdroje aj tie, ktoré vyplývajú z precenenia, možno použiť na rozdelenie zisku. Bola to taká nenápadná zmena v pripomienkovom konaní, ktorá trošičku ako keby uvoľnila ešte tú situáciu a urobila ju právne úplne bezpochybnou. A v pripomienkovom konaní, inak, to bola požiadavka, zásadná pripomienka ministerstva financií.
Bugár, Béla, podpredseda NR SR (2018-12-05):
Pán poslanec Martinák.
B. Bugár, podpredseda NR SR: (2005-05-25):
(Hlasovanie.) Prítomných 134, za 37, proti 2, hlasovania sa zdržalo 95 poslancov. Bod 14 sme neschválili.
Hlina, Alojz, poslanec NR SR (2015-06-25):
Ďakujem veľmi pekne. Dávam procedurálny návrh, aby môj návrh zákona o verejnom obstarávaní bol presunutý na piatok o jedenástej. Odôvodňujem: nerád ráno vstávam, o deviatej nie som celkom pripravený, o tej jedenástej som tak najfunkčnejší, ak by nebolo hlasovanie, čo možno zrušíte. Ak by bolo hlasovanie, tak hneď po hlasovaní. Ďakujem pekne.
Fedor, Martin, poslanec NR SR (2012-06-26):
Naozaj veľmi stručne, pani predsedajúca, panie poslankyne, poslanci, iba niekoľko poznámok ku správe, ktorú teraz náš výbor predkladá, a tiež pre tých kolegov, kolegyne, ktoré sú viac doma v iných oblastiach. Predkladanú správu náš výbor spracoval presne rovnakým spôsobom ako podobné správy v minulosti, rovnako ako naši predchodcovia a rovnako ako v tých predošlých sa v nej dočítate niektoré identické formulácie, napríklad, že s výnimkou Vojenského spravodajstva, kde sme minulý rok narazili na problémy, v prípade ostatných štátnych orgánov nedošlo k porušeniu zákona pri nasadzovaní informačno-technických prostriedkov. Zhodujeme sa, že potrebujeme silnejšiu zákonnú kontrolu nasadzovania informačno-technických prostriedkov, že súčasná zákonná úprava kontroly nasadzovania odpočúvania nedokáže predchádzať prípadným zneužitiam alebo znižovať pravdepodobnosť takéhoto zneužitia. A tiež sa dozvieme, že nedokážeme bez akýchkoľvek pochybností ubezpečiť verejnosť, že všetko je pod kontrolou, pod fungujúcou kontrolou. Preto vás chcem vyzvať, aby sme zobrali túto správu na vedomie. Ale aby sme si dali zároveň aj záväzok, že je to naposledy, kedy si plníme svoju povinnosť iba takýmto spôsobom. Aby sme neodkladali novú úpravu, novú zákonnú úpravu kontroly nasadzovania informačno-technických prostriedkov, aby sme nebrali ďalší zbytočný čas a aby sme neargumentovali tým, že veď počkáme na nový zákon o spravodajských službách, pretože chcem upozorniť, že komplexná kontrola nasadzovania odpočúvania nepatrí do zákona o spravodajských službách. Veď aj ako vidíte, aj z tejto dnes prerokovanej správy, nasadzovanie odpočúvania sa netýka len spravodajských služieb. Aby sme prestali diskutovať, že raz možno niečo urobíme, a riešili problém. Teda jednou vetou a tým aj končím, aby sme venovali pozornosť návrhu novely zákona o ochrane pred neoprávneným použitím informačno-technických prostriedkov, ktorú dávame do legislatívneho procesu a dávam vám ju do pozornosti ako výsledok podrobnej analýzy, ako veci fungujú v zahraničí, a teším sa na vecnú debatu na niektorých z ďalších schôdzí. Ďakujem, pani predsedajúca.
Grendel, Gábor, podpredseda NR SR (2022-06-15):
Pán poslanec Eduard Kočiš.
Kollár, Boris, predseda NR SR (2020-09-22):
Prosím, prezentujme sa a hlasujme. (Hlasovanie.) Prítomných 143 poslancov, za 132, proti žiadny, zdržalo sa 11. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k návrhu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Paška, Pavol, predseda NR SR (2012-12-12):
Pán poslanec Číž.
Martvoň, Anton, poslanec NR SR (2013-03-26):
Ďakujem pekne za slovo. Pán poslanec Matovič, poviem to takto. Ja som úplne pochopil tvoju stratégiu. A skladám ti poklonu v jednej veci. Ty si takzvaný mediálny mág. Aj tento poslanecký návrh, ktorý predkladáš, je typický príklad klasického PR poslaneckého návrhu. A robíš to veľmi dobre. Ty pri predložení tohto návrhu si vopred vedel, že ten návrh neprejde, no aj tak si ho predložil. Z pohľadu mediálnej prezentácie je to dobrá taktika. Očakávam, že nabudúce bude predložený návrh, aby sme neplatili žiadne dane, čo bude tiež dobrá taktika, lebo mediálne sa to bude ľuďom páčiť. Ale unikol ti jeden základný moment, že vo voľbách ako takých sa neuchádzajú o hlasy voličov poslanci alebo kandidáti, ale politické strany. A pokiaľ je systém takto urobený, tak jednoducho ísť do toho s tým, že kto je aktívny, kto je neaktívny, nemá zmysel, lebo z pohľadu politickej strany je aktivita chápaná tých kandidátov iným spôsobom, z pohľadu ľudí je aktivita kandidátov teda na poslancov chápaná iným spôsobom, z pohľadu odbornej verejnosti tá aktivita je zasa inak chápaná a z pohľadu zahraničia je to inak. Čiže tzv. PR návrhy sú inak chápané z pohľadu odbornej verejnosti a inak sú chápané z pohľadu médií a inak sú chápané z pohľadu mediálneho alebo PR odbornosti a inak sú chápané z pohľadu bežných občanov. Čiže, klobúk dole, je to klasický PR poslanecký návrh s tým, že to, že si mediálny mág, potvrdzuje aj to, že z obyčajného trnavského regionálneho média si dokázal urobiť celoslovenské, jedno z najsilnejších regionálnych médií a vydavateľstiev, ktorému reklamu robiť nebudem. Čiže, klobúk dole, robíš to dobre.
Hrušovský, Pavol, predseda NR SR (2011-12-01):
Hlasujeme, páni poslanci, o návrhu zákona, ktorým sa mení a dopĺňa zákon o účtovníctve so schválenými pozmeňovacími návrhmi. Gestorský výbor odporúča. (Hlasovanie.) 145 prítomných, 79 za, 66 sa zdržalo. Návrh zákona Národná rada Slovenskej republiky schválila. Ďakujem, pani poslankyňa. Poprosím, pani poslankyňu Gibalovú, aby z poverenia výboru pre sociálne veci predložila Národnej rade návrh hlasovania o vládnom návrhu zákona o sociálnych službách, ktorý prerokovávame ako tlač 587. Nech sa páči, pani poslankyňa. (Hlasovanie o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 587.)
Pčolinský, Peter, podpredseda NR SR (2022-10-26):
Vážené dámy, vážení páni, otváram dnešný rokovací deň. O ospravedlnenie neúčasti na dnešnom rokovaní 75. schôdze Národnej rady Slovenskej republiky požiadali poslanci: Robert Fico, Marek Hattas, Filip Kuffa, Štefan Kuffa, Jana Vaľová, Viliam Zahorčák. O ospravedlnenie neúčasti z dôvodu práceneschopnosti požiadali poslanci Ján Kerekréti a Miriam Šuteková. Podľa odsúhlasenej zmeny programu pristúpime k druhému čítaniu o vládnom návrhu zákona, ktorým sa menia a dopĺňajú niektoré zákony v súvislosti s rozvojom automatizovaných vozidiel . Vládny návrh zákona má tlač 1106. Spoločná správa výborov má tlač 1106a. Prosím teraz pána ministra dopravy a výstavby Slovenskej republiky Andreja Doležala, aby vládny návrh zákona odôvodnil.
Hlina, Alojz, poslanec NR SR (2013-09-12):
Ďakujem veľmi pekne, pán predseda. Dávam procedurálny návrh. Chcem vás požiadať, aby ste dali o ňom hlasovať. A znie, že Národná rada berie na vedomie, že Alojz Hlina sa ospravedlňuje všetkým svojim poslaneckým kolegyniam a kolegom okrem Anton Martvoňa, ako aj občanom Slovenskej republiky, ktorí sa prípadne cítili dotknutí spôsobom, akým Alojz Hlina zabraňoval protiprávnemu konaniu Antona Martvoňa. Ďakujem.
Jurzyca, Eugen, poslanec NR SR (2018-01-30):
Ďakujem pekne za poznámku. Všetko.
Hrnčiar, Andrej, podpredseda NR SR (2016-10-20):
Ďakujem, prerušujem rokovanie o tomto bode programu. Ešte predtým, než umožním vystúpenie s procedurálnymi návrhmi, chcem oznámiť, že pokračovať, bude teraz vyhlásená obedová prestávka, budeme pokračovať o 14.00 hod. hodinou otázok, potom písomnými odpoveďami členov vlády Slovenskej republiky na interpelácie poslancov Národnej rady Slovenskej republiky a potom bude nasledovať bod interpelácie poslancov a potom bude nasledovať ešte zákon, ktorý bude predkladať podpredsedníčka vlády a ministerka spravodlivosti. Takže nech sa páči procedurálny návrh, pán poslanec Poliačik.
Jahnátek, Ľubomír, minister pôdohospodárstva a rozvoja vidieka SR (2014-01-28):
Ďakujem pekne za slovo. Vážený pán predsedajúci, vážené panie poslankyne, páni poslanci, cieľom predloženého návrhu je zabrániť znižovaniu výmery viníc, ktoré predstavujú významný druh poľnohospodárskej pôdy, ktorý si zaslúži osobitnú ochranu. V súčasnosti ochrana poľnohospodárskej pôdy je riešená v zákone predovšetkým z hľadiska jej kódu bonitovaných pôdno-ekologických jednotiek. To však špeciálne pri viniciach nespĺňa úplne zámer na ochranu poľnohospodárskej pôdy, nakoľko vinice sú zakladané predovšetkým na pôdach s nižším kódom bonitovaných pôdno-ekologických jednotiek, hoci z hľadiska ich následnej produktivity patria ku špičke. Návrh bude pôsobiť predovšetkým preventívne v tom smere, že odradí prípadných záujemcov od využitia pôvodných viníc na nepoľnohospodárske účely, a to doplnením požiadavky posúdenia pri trvalom odňatí takýchto pozemkov o stanoviská odborných organizácií a tiež samostatných, samosprávnych orgánov, ktoré zabezpečia historickú kontinuitu a pripravovaný rozvoj regiónu. Vážený pán predsedajúci, panie poslankyne, páni poslanci, vzhľadom na potrebu zavedenia navrhovaného zákona do praxe dovoľujem si vás požiadať o jeho prerokovanie a schválenie. Zároveň mi dovoľte poďakovať vám za konštruktívny prístup a spoluprácu pri prerokovávaní návrhu vo výboroch, ako aj za podnetné návrhy a pripomienky, ktoré tento návrh pomáhajú vylepšiť a zároveň vyjadriť dôveru v podporu tohto návrhu v pléne Národnej rady. Ďakujem za pozornosť.
Štefunko, Ivan, poslanec NR SR (2023-12-18):
Ďakujem veľmi pekne, pán predsedajúci. Ďakujem veľmi pekne, Inge, tvoj prejav ma usvedčil v tom a presvedčil, že to SNS vlastne znova spravilo krok vedľa, hej? Že oni vlastne chcú, hovoria, že chcú zvýšiť financovanie športu, ale vlastne chcú zvýšiť financovanie len tých, tých ako kebyže už, čo sa tam prehrabali, čo sa tam dostali, tých výnimočných, ktorých, ktorých častokrát rodičia boli bohatí, aby im mohli kupovať náradie alebo, alebo športové vybavenie, aby platili drahých trénerov a rôzne manuálne lymfodrenáže, aby boli proste pripravení na to dobré športovanie. Ale vlastne my potrebujeme dostať mladých ľudí ku športu, aby proste nehrali len na svojich proste playstationoch alebo aby proste nepozerali len telku alebo do internetu, a to sa dá diať len cez formálne vzdelávanie teda na školách. Lenže školy sú chudobné, musia prenajímať svoje telocvične, a tým pádom vlastne tie deti nemajú kde športovať. A my dáme 100 až 200 miliónov ročne niekde úplne inde, aby sme proste trénovali jednu generáciu, ktorá mala to šťastie, ale nevytvárame nové talenty. A škoda, že tu nie je pán Galis alebo Dušan Tittel, tí, ktorí sa trošku vyznajú do toho, ako sa buduje ako keby športový zásobník, a tí by vám povedali, že podľa mňa, teda pozeral som na nich, keď sa tu rozprávalo o tom, že je to úplný krok vedľa, preto súhlasím s Marekom Lackovičom, proste zrušte to, fakt je to trapas. (Potlesk.)
Malatinský, Tomáš, minister hospodárstva SR (2013-03-14):
Áno, pani podpredsedníčka, vláda by mala prerokovať tento materiál. Bude to na najbližšom rokovaní vlády, v stredu budúci týždeň. Takže by sme mali mať prvých 24 opatrení vonku. Sú medzi nimi aj opatrenia, ktoré by mali zlepšiť podnikateľské prostredie pre drobných živnostníkov v krátkodobom horizonte. A v súbore opatrení hospodárskeho rastu, ktorý taktiež plánujeme prezentovať a schváliť na vláde niekedy na konci prvého štvrťroka, resp. druhého, čo bude do mesiaca, tam sú takisto opatrenia, ktoré majú pomôcť malému a strednému podnikaniu, či už sú to finančné nástroje, ktoré rozhýbu Mikropôžičkový program, a podobné nástroje, ktoré by mali živnostníka presvedčiť, aby sa mu podnikať na Slovensku oplatilo. Samozrejmá vec, ideálny stav tu nie je. Ale aj tieto drobné zlepšenia, si myslím, vytvoria podmienky na to, aby podnikanie a živnostenský stav na Slovensku sa rozmnožoval. Ďakujem pekne.
Gál, Gábor, poslanec NR SR (2011-05-17):
Jeden z tých bodov, ktoré som vytkol tomu návrhu, je to, že tam sú zas sekundové, čiže časové odstupnosti. No ako to budeme merať, že áno, jedna sekunda, dve sekundy, ako som vzdialený. Áno, je to na nás, aby sme vodiči, aby sme sa k tomu zodpovedne postavili, že nepôjdem na krk toho auta, ktoré chodí predo mnou, ale je to veľmi individuálne, že ako to posúdim. A hlavne všetko je také subjektívne, na subjektívnom posúdení, že kto ako poruší tento zákon, alebo nie.
Jurinová, Erika, podpredsedníčka NR SR (2014-10-15):
Hneď v úvode som hovorila, že naozaj ide o kurióznu situáciu, práve to, že prerokúvame dva rozdielne návrhy zákona, ale v konečnom dôsledku si, teda potvrdím to, čo som aj povedala, že je dobré, že aj keď je to nezvyčajné a možnože naozaj viackrát sa nestane takéto zlúčenie rozpráv, v konečnom dôsledku je to dobré, pretože naozaj viac zo všeobecna sme prišli k tomu, že novela, ktorú predkladá vládna strana, je naozaj len akoby zástierkou. Za týmto si stojím. A čo sa týka nie zamestnávania mladých, ale nového výpovedného dôvodu, o ktorom hovoril vo svojom, vo svojej faktickej poznámke kolega Miro Kadúc, zdieľam presne jeho názor, že tie všetky nepríjemné zmeny, ktoré sa udiali a dostali Slovensko tam, kde v tejto chvíli je, a máte možnosť prijať jedno vylepšenie, ktoré to Slovensko má šancu niekde posunúť a vy túto šancu premrháte, tak to je naozaj na zaplakanie. Ďakujem pekne.
M. Číž, podpredseda NR SR: (2007-05-10):
S faktickou poznámkou ešte pani poslankyňa Mušková. Uzatváram možnosť prihlásiť sa s faktickou poznámkou. Nech sa páči, pani poslankyňa Mušková.
Pellegrini, Peter, predseda NR SR (2023-12-22):
Áno (povedané so smiechom), pán poslanec, dal som si včera veľký pozor na vyjadrenia mediálne, aj verejné a hovoril som, že rozprava sa v roku 2024 určite nezačne a za, tento sľub aj pekne splním, v roku 2023. (Potlesk.) A ten aj sľub si splním. (Doznievanie potlesku.) Pán poslanec Pročko.
Beluský, Martin, poslanec NR SR (2022-05-24):
Ďakujem za slovo. Milan, ja ti chcem poďakovať za tvoje vystúpenie, pretože ste sa tak trošku demaskovali, lebo čím dlhšie rozprávaš, tým viacej sa pletieš v tých tvojich všelijakých klamstvách. (Potlesk.) Ty si povedal na konci, že ja som klamal, ale buď, prosím ťa, konkrétny, máš ešte možnosť prihlásiť sa do ústnej rozpravy a povedz konkrétne, že v čom som klamal, lebo ja naozaj neviem v čom, lebo som povedal všetko iba úplnú pravdu. Ty si povedal, že keby tam neboli tie krúžky, že tak by ste to vedeli podporiť. Tak vy by ste teda legitimizovali Matoviča, vy by ste to chceli podporiť? Však sa uvedom! Tak buď chcete ho legitimizovať, alebo nechcete legitimizovať. Vadí vám to, nevadí vám to? Chcete hovoriť o obsahu, alebo nechcete hovoriť o obsahu? Tak sa konečne, konečne si uvedomte, že čo vlastne chcete. Na jednej strane hovoríš, že ty chceš hneď, aby bolo deštrukcia vlády, aby im nič neprechádzalo, aby tu nič neprešlo, ale ľudia potrebujú pomoc, Milan, teraz. Ty si sám povedal, že je to málo, že podľa vás je to málo, že by to malo byť viacej, ale nedali ste žiadny pozmeňujúci návrh na zvýšenie. Na jednej strane hovoríte, že je to málo, že ale uvedomujete si, že ľuďom treba pomôcť, na druhú stranu chcete deštrukciu, aby nič neprešlo. Tak chcete, aby sa pomohlo, alebo aby sa nepomohlo? Tak si vyberte. A ďakujem ti veľmi pekne, že si mi hovoril o tom strácaní tých voličov, lebo mne to je, Milan, úprimne jedno, pretože my nie sme marketingová strana, my to nerobíme kvôli lajkom, kvôli pozretiam, kvôli zdieľaniam. My to robíme preto, lebo chceme pomôcť ľuďom, a nech mám aj mínus 14 %, je mi to úplne jedno, Milan. A zabudol si povedať, a to som ťa tiež vyzýval, aby si povedal pravdu, prečo to nechcete podporiť. Že vy to nechcete podporiť preto, lebo to nepodporuje SMER. To si mi ty povedal, Milan, na chodbe. Povedz pravdu, keby boli smeráci za (reakcie z pléna), tak by ste boli aj vy za. To je váš jediný, jediný argument, pretože vy ste obyčajné smerácke podržtašky. (Potlesk.)
Pčolinský, Peter, podpredseda NR SR (2023-03-28):
Pán poslanec Kočiš.
Ondruš, Branislav, poslanec NR SR (2011-05-26):
Ďakujem pekne. No, pani kolegyňa Blahová, myslím, že som vás naozaj dostal do úzkych. Čiže ak sa ma pýtate, či som to myslel vážne, odpovedám, áno. Myslel som to smrteľne vážne a stojím si za tým. Ja vám opakujem, generálny riaditeľ vydal takú normu, aby on sám sedel ako predseda vo všetkých výberových komisiách na výber riaditeľov. Na personálne otázky, na personálne otázky, nie metodické, nie otázky riadenia, na personálne otázky chce on sám na tom podiel a dokonca nariadil vymenovávať komisie také, aby väčšinu mali ľudia, ktorých má on pod priamou kontrolou, jeho priamo podriadení, priami zamestnanci. Takže áno, myslím to smrteľne vážne. My sme naozaj takýmto spôsobom detské domovy nepolitizovali. A ja vám opakujem, ja som nepočul zatiaľ ani od vás jeden konkrétny argument, ako má to, že si pán Juráš zobral pod priamu svoju ingerenciu vymenovávanie riaditeľov detských domovov, pomôcť fungovaniu detských domovov. Pani kolegyňa Jurinová, ja som uvažoval, odpovedám na vašu otázku, ja som uvažoval, aké sú v tom hlbšie dôvody a povedal som to na úvod svojho vystúpenia. Ale žiadne som nenašiel. Ja som to jasne povedal. Ja som hľadal a uvažoval som nad tými dôvodmi, hľadal som ich v dôvodovej správe, žiadne tam nie sú. A žiadne som ani doteraz nepočul. Ak hovoríte o metodickom riadení tak, že centralizácia je v podobe teda centrálneho riadenia úradu, že centralizácia je potrebná pre lepšie metodické riadenie detských domovov, tak sa na mňa nehnevajte, ale riaditelia jednotlivých úradov práce, a to aj tých ôsmich určených, sú pravidelne metodicky, obsahovo, aj z hľadiska výkonu, riadení generálnym riaditeľom. Tu sú pravidelné porady riaditeľov úradu práce, môže si generálny riaditeľ zvolávať špeciálne porady tých ôsmich riaditeľov, aby sa s nimi špeciálne venoval a vydával im pokyny a cez nich riadil detské domovy. Takže táto centralizácia nemá žiadny iný dôvod a nemá žiadny iný význam, len mať priamu politickú kontrolu nad riaditeľmi (Potlesk).